**1. melléklet** *Ecséd Községi Önkormányzat Képviselő-testületének 13/2019. (X.24.) önkormányzati rendelete a képviselő-testület szervezeti és működési szabályzatához*

**Belső ellenőrzés rendje**

A belső ellenőrzés vállalkozási szerződés keretében foglalkoztatott belső ellenőr útján valósul meg az alábbiak szerint:

1. A belső ellenőr segíti a vezető beosztású dolgozók tevékenységét, a vezetői tevékenység részeként folyamatosan elvégzendő vezetői ellenőrzést, a munkafolyamatba épített ellenőrzést, valamint költségvetési ellenőrzést lát el.
2. A belső ellenőr tevékenységét a vonatkozó jogszabályok, a nemzetközi és a magyarországi államháztartási belső ellenőrzési standardok, az államháztartásért felelős miniszter által közzétett módszertani útmutatók, valamint a vonatkozó szervezeti belső szabályzatok alapján, a belső ellenőrzési vezető által kidolgozott és a költségvetési szerv vezetője által jóváhagyott belső ellenőrzési kézikönyv szerint végzi.
3. Ellenőriznie és értékelnie kell a szaktevékenységek ellátásának hatékonyságát, fejlesztésének tervszerűségét és gazdaságosságát, a működés és gazdálkodás szervezettségét.
4. Ellenőriznie és értékelnie kell a költségvetési előirányzatok gazdaságos, takarékos és szabályszerű felhasználását, a vagyonkezelés rendeltetésszerűségét és szabályszerűségét.
5. Ellenőriznie és értékelnie kell a munkaerő foglalkoztatásának, a tárgyi eszközök optimális kihasználásának, fenntartásának és fejlesztésének ellenőrzésével a rendelkezésre álló erőforrások hatékony felhasználását.
6. Ellenőriznie és értékelnie kell a jogszabályok és más általános érvényű rendelkezések, a belső szabályzatok és utasítások megtartását, a bizonylati és okmányfegyelem meglétét, az önkormányzati tulajdon védelmét annak szervezettségét, rendjét és hatékonyságát.
7. Ellenőriznie és értékelnie kell a költségvetési beszámoló az előző évi pénzmaradvány és eredmény elszámolás megalapozottságát.
8. A belső ellenőrnek kell biztosítania, végrehajtania a belső ellenőrzést, felügyeleti ellenőrzésként az önkormányzat intézményeiben folyó gazdálkodás ellenőrzését.
9. Az ellenőrzés rendjét az „Ellenőrzési Szabályzat” rögzíti, és az ellenőrzések megtartására – döntően – éves ellenőrzési terv alapján kerül sor.